नीदरलैंड्स में पीएम नरेंद्र मोदी से मिले क्रिकेटर सुरेश रैना, अपनी खुशी इन शब्‍दों में बयान की..  
इस समय एम्‍सटर्डम में छुट्टियां मना रहे हैं सुरेश रैना
पुर्तगाल, अमेरिका के बाद नीदरलैंड्स पहुंचे थे पीएम
रैना ने ट्वीट किया प्रधानमंत्री मोदी के साथ अपना फोटो
टीम इंडिया के क्रिकेटर सुरेश रैना ने प्रधानमंत्री नरेंद्र मोदी की नीदरलैंड्स यात्रा के दौरान उनसे मुलाकात की. प्रधानमंत्री के साथ अपनी इस मुलाकात को लेकर रैना इतने रोमांचित थे कि उन्‍होंने यह फोटो ट्विटर पर भी शेयर किया है. फोटो में सुरेश रैना और उनकी पत्‍नी प्रियंका प्रधानमंत्री के साथ हैं. गौरतलब है कि रैना इस समय पत्‍नी प्रियंका के साथ एम्‍सटर्डम में छुट्टिया मना रहे हैं. पीएम के साथ अपना फोटो शेयर करते हुए उन्‍होंने लिखा, 'नीदरलैंड्स की यात्रा के दौरान उस शख्‍स से मुलाकात करके बेहद प्रसन्‍नता हो रही है जिसके पास गोल्डन विजन है.'
 
Delighted to meet the man with golden vision @narendramodi on his exceptionally constructive visit to the #Netherlands. #ModiInNetherlandspic.twitter.com/tQPsmvUQlx
— Suresh Raina (@ImRaina) June 27, 2017

पीएम मोदी अपने विदेश दौरे की शुरुआत में पुर्तगाल और अमेरिका पहुंचे थे. उन्‍होंने दौरे का समापन नीदरलैंड्स की यात्रा के साथ किया.नीदरलैंड पहुंचने के बाद पीएम मोदी ने भी डच भाषा में ट्वीट किया था जिसमें उनकी ओर से लिखा गया था कि नीदरलैंड पहुंच गया हूं, यह यात्रा महत्वपूर्ण है. इस यात्रा से रिश्ते और मजबूत होंगे.भारत-नीदरलैंड्स के बीच कूटनीतिक संबंधों का यह 70 वां साल चल रहा है. पीएम मोदी ने अपनी यात्रा के दौरान कई बार डच भाषा में ट्वीट किए वहीं नीदरलैंड के प्रधानमंत्री मार्क रूट ने भी पीएम मोदी का स्वागत हिंदी में ट्वीट करके किया. 

गौरतलब है कि 30 वर्षीय सुरेश रैना को शॉर्टर फॉर्मेट में टीम इंडिया के बेहतरीन खिलाड़ि‍यों में शुमार किया जाता है. रैना ने 18 टेस्‍ट, 223 वनडे और 65 टी20 मैचों में टीम इंडिया का प्रतिनिधित्‍व किया है. रैना को चुस्‍त क्षेत्ररक्षकों में शुमार किया जाता है. टेस्‍ट क्रिकेट में 26.48 के औसत से 768, वनडे में 35.46 के औस से 5568 और टी20 में 29.70 के औसत से 1307 रन उनके नाम पर दर्ज हैं. यही नहीं, क्रिकेट के तीनों फॉर्मेट में शतक बनाने की उपलब्धि भी वे हासिल कर चुके हैं. रैना इस समय टीम इंडिया से बाहर चल रहे हैं.टिप्पणियां
Delighted to meet the man with golden vision @narendramodi on his exceptionally constructive visit to the #Netherlands. #ModiInNetherlandspic.twitter.com/tQPsmvUQlx